มังกรหยก (ละครโทรทัศน์ พ.ศ. 2551)

มังกรหยก ภาค1 (2008) (The Legend of conder heroes) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก อีกเวอร์ชันหนึ่ง นำแสดงโดย หู เกอ, หลิน อีเฉิน, หยวน หง, หลิว ซือซือ ออกอากาศทางช่อง KMTV-1 ในประเทศจีน "โดยได้รับคำวิจารณ์ว่าเป็น มังกรหยก ภาคก๊วยเจ๋ง ที่มีการเปลี่ยนแปลงเนื้อเรื่องจากบทประพันธ์มากที่สุดเท่าที่มีการสร้างเป็นละครขึ้นมาทั้งหมด"

**เนื้อเรื่อง**
ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ 'เอี้ยคัง' และ 'ก๊วยเจ๋ง' ไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 16 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ 'ก๊วยเจ๋ง' ได้ถือกำเนิดขึ้น

**นักแสดงนำ**
 หู เกอ รับบท ก๊วยเจ๋ง- หลิน อีเฉิน รับบท อึ้งย้ง- หยวน หง รับบท เอี้ยคัง- หลิว ซือซือ รับบท มู่ เนียนฉือ- หวู หยูพ่วน รับบท หลี่ปิง- เรน เทียนเยอ รับบท ก๊วยเชาเทียน- โจว ไห่เม่ย รับบท เปาเซียะเยียก- เวิ่ง เจียหมิง รับบท เอี๊ยทิซิม- กัว เหลียง รับบท เหวินเหยินหงลี่ย- หวง ชิวเซิน รับบท อึ้งเอี๊ยะซือ- เหลียง เจี้ยเหยิน รับบท อั้งฉิกกง- เอลวิส ซู รับบท อาวเอี๊ยงฮง- หลี่ อู๋ รับบท จิวแป๊ะทง- เซียว หรงเจิ้ง รับบท อิดเต็งไต้ซือ- เจ้า ยี่ รับบท ชิว ชู่จี- เติ้ง ลี่หมิน รับบท กัวเต็งอัก- จิน เหลียง รับบท จูชง- กัว หมิงเอ๋อร์ รับบท หันปอกือ- ฮัน ซือ รับบท น่ำฮียิ้น- เฉิน กัง รับบท เตียวอาแซ- หวัง เจินควน ช้วนกิมฮวด- เหอ ซีหรง หันเสียวย้ง- กง เหว่ย รับบท เหมยเชาฟง- ปา หยิน รับบท เตมูจิน (เจงกีส ข่าน)- ซู เซิงหนาน รับบท โตลุย- ถาน เจียนเฉิง รับบท เจเบ- เซีย น่า รับบท หัวเจิ้ง- หลี่ หยวน รับบท โจชิ- อู๋ จิ้นเฉิง รับบท ออคได ข่าน- ไป ชวนเป่า รับบท จักกาไท ข่าน- เหยิน หงฉี รับบท จามุกคา- จี ฉีหลิน รับบท หวัง ฉงหยาง- หยาง กวง รับบท เบ้เง็ก - ซู่ เซียวหมิง รับบท ฮึ่งไต้ฮง- หลิน เจียนเหว่ย รับบท ท่ำชู่ตวน- กง ซื่อซี รับบท เล่าชูเหียน- ฉิว ซือ รับบท ซุนปุกยี่- อู๋ ซื่อหยวน รับบท เหวินเหยิน จิน (จักรพรรดิจางจง)

**เรตติ้ง**

**ไต้หวัน**
ในไต้หวัน ประเทศที่ผลิตละครชุดนี้ ได้เรตติ้งเฉลี่ยในบ้านเกิดตัวเอง ไม่ถึง 2.5% ของจำนวนประชากรทั้งหมดในไต้หวัน ประมาณยอดดูหน้าจอ 550,000 คน
ถ้าเทียบกับมังกรหยก เวอร์ชันอื่นก่อนหน้า ถือว่ามังกรหยกชุดนี้ดูไม่ค่อยจะประสบความสำเร็จมากนัก แต่สำหรับเรตติ้งในไต้หวันแล้ว ถือว่าประสบความสำเร็จเฉพาะในไต้หวันแล้ว และยังทุบเรตติ้ง มังกรหยก ภาค 2 ( เอี๊ยก๊วย) ทางค่าย CTV ของจีน ฉบับ หลิวอี้เฟย ที่เคยนำมาฉายในไต้หวันได้ด้วย

**การเปลี่ยนแปลงจากบทประพันธ์**
มังกรหยก 2008 ฉบับไต้หวัน เป็นเวอร์ชันของภาค ก๊วยเจ๋ง ที่มีการเปลี่ยนแปลงจากบทประพันธ์มากที่สุด มากกว่างานสร้างของภาค 1 ในเวอร์ชันอื่น ๆ

**แหล่งข้อมูลอื่น**
   The Legend of the Condor Heroes date=2011-08-30  on Sina.com-   The Legend of the Condor Heroes on Sohu-   The Legend of the Condor Heroes official page date=2008-12-15  on Chinese Entertainment Shanghai's website-   The Legend of the Condor Heroes on TTV's website
หมวดหมู่:ละครแนวกำลังภายใน
หมวดหมู่:ละครแนวแอ็คชั่น
หมวดหมู่:ละครโทรทัศน์จีนในปี พ.ศ. 2551
หมวดหมู่:มังกรหยก